Marți, 19 martie, de la ora 21:00, la TVRi, vă invităm să urmăriți o nouă ediție "Investiți în România!".
Ce ţară frumoasă aveţi! De multe ori auzim aceste cuvinte de la străinii care vizitează România, unii dintre ei chiar la invitaţia dumneavoastră, români care aţi ales să lucraţi şi implicit, să trăiţi temporar sau permanent în străinătate.
O ţară cu resurse turistice deosebite, cu tradiţie şi experienţă, România a fost în topurile mondiale, în primele 10 poziţii. Se întâmpla în anii '80. Din păcate, în ultimii 30 de ani au fost făcute multe greşeli în acest domeniu, începând cu stoparea colaborărilor cu partenerii internaţionali de renume, privatizările nereuşite, cu investitori care nu au respectat contractele, ale căror decizii au dus la deteriorarea infrastructurii şi implicit la lipsa serviciilor de calitate, apoi emigrarea masivă a profesioniştilor din domeniu, simultan cu distrugerea învăţământului de profil.
În 2022, turismul aducea 5,5% din Produsul Intern Brut al ţării. Se poate mai mult? Cu siguranţă, da! Se doreşte mai mult? Aflăm în această ediţie.
Invitaţi:
- * LUCIAN-IOAN RUS – secretar de stat Ministerul Economiei, Antreprenoriatului şi Turismului
- * prof. univ. dr. GABRIELA ŢIGU – decan Facultatea de Business şi Turism, Academia de Studii Economice din Bucureşti
- * conf. univ. dr. MARILENA STOIAN – preşedinte fondator Asociaţia Naţională de Turism Rural, Ecologic şi Cultural
- * DANIELA RĂILEANU – investitor turism – sat Peştera, judeţul Braşov
- * IRINA JESWAL – cofondator investiţie turism – sat Peştera, judeţul Braşov
- * GHEORGHE BACIU – preşedinte Asociaţia Naţională a Staţiunilor Balneare şi Balneoclimatice din România, primar Slănic Moldova
***
Graphic designer
Laurențiu NĂSTASE
Documentarist & poster maker
Giorgiana ŞUŞURINCĂ
Editor imagine
Mihaela CHIPER
Jurnalişti tv:
Anamaria GHIUR
Roxana SEGNEANU
Răzvan ONESA
Regizor TV
Manuela APOSTOL
Producător tv
Raluca AMZĂR
Realizator & moderator
Cristina LEORENŢ
* Împreună construim pentru generațiile următoare!
Edițiile emisiunii sunt disponibile online pe TVR+.
Așteptăm opiniile și sugestiile dumneavoastră pe pagina de Facebook a emisiunii!